Այդ մասին բազմաթիվ փաստաթղթեր և վկայագրեր կան։ Ներկայացնենք մի հատված պետական և հասարակական անվանի գործիչ Ալեքսան Կիրակոսյանի հուշերից: «Այո՛, մեր զորքերը 1945 թվականին պատրաստ էին մտնել Թուրքահայաստան։ Այդ ծրագիրը որևէ կասկած չէր հարուցում։ Կատարված էին անգամ կադրային նշանակումները։ Կարսի մարզկոմիտեի քարտուղար էր որոշված նշանակել Անտոն Քոչինյանին, մարզխորհրդի նախագահ՝ Գուրգեն Փահլևանյանին։ Նշանակված էին նաև շրջանների ղեկավարները, որոնք պետք է տնօրինեին ազատագրվելիք տարածքները։ Խոսքը 22 հազար քառակուսի կիլոմետր տարածքի մասին էր։